כן. ברוב המקרים, זכות יוצרים תקפה למשך כל חייו של יוצר היצירה וכן למשך שבעים השנים הראשונות שלאחר מותו. אם מדובר ביצירה שנוצרה על ידי כמה אנשים, זכות היוצרים תקפה עד תום שבעים השנים הראשונות מיום מות היוצר האחרון שנותר בחיים. אם זהותו של יוצר היצירה לא ידועה בציבור, זכות היוצרים תקפה למשך שבעים השנים הראשונות מיום פרסום היצירה לראשונה. אם היצירה היא תקליט, זכות היוצרים תקפה למשך חמישים השנים הראשונות ממועד יצירתו, וגם אם מדובר ביצירה שבעליה הראשונים הייתה המדינה – זכות היוצרים תקפה למשך חמישים השנים הראשונות ממועד היצירה.